Noyzidler gölü

Noyzidler gölü və ya Nöyzidler-Ze (; ; ) və ya Ferto gölü () — Avstriya ilə Macarıstan sərhədində yerləşən göl.

 Haqqında 
Avropanın ikinci ən böyük qapalı hövzəsidir. Sahəsi 315 km2 olub, bu sahəsinin 240 km2-i Macarıstanda, qalan 75 km2-i isə Avstriyada yerləşir. Göl suyu ilə 1.120 km2 sahə sulanmaqdadır. Uzunluğu 36 km, eni 12 km-dir. Ən dərin yeri cəmi 1,8 metrdir. Quraqlıq mövsümləri səbəbi ilə gölün sahəsi bir çox dəfə dəyişmiş, hətta tarixdə bir neçə dəfə qurumuşdur.

Gölün ətrafı incə su qamışları ilə örtülmüşdür. Bir çox dəfə bu su qamışları alov alaraq böyük yanğınlara səbəb olmuşdur.

 UNESCO 
Avstriyada bu gölün ətrafına yaradılan Si-Sivinkel Milli Parkı və Macarıstanda bu gölün ətrafında yaradılan Ferto-Hasanq Milli Parkı göllə birlikdə 2001-ci ildə UNESCO-nun Ümumdünya irsi siyahısına düşməklə yanaşı göl bir Ramsar yeridir.

 Qalereya 

 İstinadlar 

 Xarici keçidlər 

 Ferto gölü

Kateqoriya:Avstriya gölləri
Kateqoriya:Macarıstan gölləri
Kateqoriya:Macarıstan biosfer qoruqları
Kateqoriya:Avstriya biosfer qoruqları
Kateqoriya:Avstriyada Ramsar yerləri
Kateqoriya:Macarıstanda Ramsar yerləri